
ΕΦΗΜΕΡΙΣ ΤΗΣ ΚΥΒΕΡΝΗΣΕΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

13 ΟΚΤΩΒΡΙΟΥ 1987 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

1005 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση για δημιουργία αποδέκτη όμβριων 

υδάτων στην «παρακαμπτήριο Κρεστένων» Ν. Ηλείας. 1 

Αναγκαστική απαλλοτρίωση ακινήτου στην Κοινότητα Μέρωνος 

Αμαρίου Ν. Ρεθϋμνης... 2 

Αναγκαστική απαλλοτρίωση ακινήτου στην Κοινότητα Μέρωνος 
Αμαρίου Ν. Ρεθϋμνης. 3 


ΑΝΑΚΟΙΝΩΣΕΙΣ 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή της Εθν. Οδού Κατερίνης - Αγ. Δημη- 


τρίου Ελασσόνος. 4 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή της οδού Πάτρα - Ίσωμα του 4ου 
τμήματος από Βασιλικό μέχρι διασταύρωση Ίσωμα και κόμβου 

Καλαβρύτων. 5 

Ανακοίνωση παρακατάθεσης αποζημίωσης για απαλλοτρίωση ακι¬ 
νήτων για την κατασκευή του κόμβου Κ31 του τμήματος Παρά¬ 
καμψη Πύργου της Ε.Ο. Πατρών - Πύργου Ολυμπίας. 6 

Ειδοποίηση για την παρακατάθεση αποζημίωσης από αναγκαστική 

απαλλοτρίωση στο Νομαρχιακό Ταμείο Ρεθύμνης. 7 

Ειδοποίηση για την παρακατάθεση αποζημίωσης από αναγκαστική 
" απαλλοτρίωση στο Νομαρχιακό Ταμείο Ρεθύμνης. 8 


Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στην περιοχή του Δήμου Περιστεριού 
και που απαλλοτριώθηκε υπέρ και με δαπάνη του ΟΣΚ, με 
σκοπό την ανέγερση διδακτηρίου, του 2ου Νηπ/γείου Περιστε¬ 


ριού. 9 

Ειδοποίηση για παρακατάθεση προσωρινής αποζημίωσης ιδιοκτη¬ 
τών έκτασης που βρίσκεται στο Δήμο Περιστεριού και που απαλ¬ 
λοτριώθηκε υπέρ και με δαπάνη του ΟΣΚ, με σκοπό την ανέ¬ 
γερση διδακτηρίου.10 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναθεώρηση έγκρισης ρυμοτομικού σχεδίου Κοινότητας Γέρακα Ν. 
Αττικής.11 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. ΙΓ. 7379 (1) 

Αναγκαστική απαλλοτρίωση για δημιουργία αποδέκτη όμβριων υδά¬ 
των στην «παρακαμπτήριο Κρεστένων». 

Η ΝΟΜΑΡΧΗΣ ΗΛΕΙΑΣ 


' Εχοντας υπόψη: 

1. Τις διατάξεις του Ν. Δ/τος 797/1971 «περί αναγκαστικών 
απαλλοτριώσεων», σε συνδυασμό με τις διατάξεις του Β.Δ. 139/71 
«περί αρμοδιότητας των Νομαρχών προς κήρυξη αναγκαστικών απαλ¬ 
λοτριώσεων». ' 

2. Τις διατάξεις του άρθρου 23 του από 25.11.1929 Δ/τος «περί 
κωδικοποιήσεως των περί κατασκευής και συντηρήσεως οδών κειμένων 
διατάξεων». 

3. Την Λ. 21418/25.8.79 απόφαση Νομάρχη Ηλείας περί ορισμού 
εισηγητών κ.λπ. και την αριθ. Α. 25056/12.11.79 τροποποιητική για 
το ίδιο θέμα. 

4. Το από 27.8.87 τοπογραφικό διάγραμμα και κτηματολογικό πί¬ 
νακα που συνέταξε ο Νικόλαος Μπούλιαρης Αγρονόμος - Τοπογράφος 
Μηχ/κός της Δ.Τ.Υ. Ν. Ηλείας. 

5. Την σύμφωνη γνώμη του Συμβουλίου του Ν.Τ. Ηλείας που διατυ¬ 
πώθηκε στο υπ’ αριθ. 21/87 πρακτικό αυτού, αποφασίζουμε: 

Την αναγκαστική απαλλοτρίωση, για λόγους δημοσίας ωφελείας 
ακινήτων τμημάτων στην Χ.Θ. 0+080 της παρακαμπτήριου Κρεστέ¬ 
νων, με σκοπό την δημιουργία αποδέκτη απορροής όμβριων υδάτων, 
όπως φαίνεται στο από 27.8.87 τοπογραφικό διάγραμμα που συντά¬ 
χθηκε από τον Α.Τ.Μ. Μπούλιαρη Νικόλαο, υπάλληλο της Δ.Τ.Υ. Ν. 
Ηλείας και θεωρήθηκε από τον Δ.Τ.Υ. Ν. Ηλείας. Στην ανωτέρω 
έκταση δικαιώματα κυριότητας αξιούν οι: 

1. Αραπακόπουλος Αθαν. του Ευαγγ. 

2. ΓΙαναγοπούλου Σοφία σύζ. Αντωνίου. 

3. Καραμπέτσος Αντώνης του Κων/νου. 

4. Κληρον. Αθανασουλοπούλου Θεοδ. 

Η αναγκαστική απαλλοτρίωση γίνεται για το Δημόσιο και θα βαρύνει 
τις πιστώσεις του Ν.Τ. Ηλείας. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Πύργος, 2 Οκτωβρίου 1987 
Η Νομάρχης 

ΑΛΕΚΑ ΜΑΡΚΟΓΙΑΝΝΑΚΗ 

( 2 ) 

Αναγκαστική απαλλοτρίωση ακινήτου στην Κοινότητα Μέρωνος Αμα- 
ρίου Ν. Ρεθύμνης, 

ΤΟ ΚΟΙΝΟΤΙΚΟ ΣΥΜΒΟΥΛΙΟ ΜΕΡΩΝΟΣ 

Αφού έλαβε υπόψη τις διατάξεις του άρθρου 243 και 244 του Δ.Κ.Κ. 
(II.Δ. 76/85), το κτηματολογικό διάγραμμα και κτηματολογικό πί¬ 
νακα των προς απαλλοτρίωση ακινήτων, επειδή οι ιδιοκτήτες των ακι¬ 
νήτων αρνούνται να τα παραχωρήσουν συμβιβαστικά, ενώ καταβλή¬ 
θηκε προσπάθεια εκ μέρους της Κοινότητας και επειδή δεν μπορεί να 
επιλεγεί άλλο κατάλληλο σημείο για την διάνοιξη του αγροτικού δρό¬ 
μου, αποφασίζει: 

Κηρύσσει αναγκαστική απαλλοτρίωση των παρακάτω ακινήτων: 

1) Αγρόν εκτάσεως 291,50 Μ 2 ιδιοκτησίας Γαρυφαλιάς συζ. Πα¬ 
ντελή Καλοειδά, στη θέση Μετόχια που συνορεύει ανατολικά με αγρο¬ 
τικό δρόμο, δυτικά με αγροτικό δρόμο, βορρά με Καλοειδά Χρήστο του 
Κων/νου και Καλοειδά Γαρυοαλιά του Παντελή, νότια με Καλοειδά 
Γαρυφαλιά, Δουλγεράκη Νικόλαο και Σηφακάκη Αικατερίνη. 

2) Αγριάδα εκτάσεως 245 Μ 2 ιδιοκτησίας Σταυρουλάκη Γεωργίου 
του Στεφάνου στη θέση Αϊ Βασίλη που συνορεύει ανατολικά με Σταυρου¬ 
λάκη Γεώργιο, δυτικά με Σταυρουλάκη Γεώργιο, βορρά με Πολυζώη 
και Εμμανουήλ Βασιλάκη και κληρονόμους Στεφάνου Βααιιδάχη, νότια 
με Αδράμη Στυλιανό και Πολυζώη και Εμμανουήλ Βασιλάκη, για διά¬ 
νοιξη αγροτικού δρόμου Άγιο Νικόλαο - Κυπαριαάκια ο οποίος: 

1) Ενώνει τον επαρχιακό δρόμο Ρέθυμνο - Μέρωνα με βασικό αγρο¬ 
τικό δρόμο στη θέση Κυπαρισάκια, 2) εξυπηρετεί αρδευτικές εκτάσεις 
50 στρεμμάτων με 1500 καρποφόρα δένδρα (μηλιές - κερασιές, καρυ¬ 
διές), 3) εξυπηρετεί ελαιώνες με δΟΟ ελαιόδενδρα και 4) εξυπηρετεί την 
επιστροφή οχημάτων στο χωριό επειδή οι υπάρχοντες αγροτικοί δρόμοι 
είναι υπερβολικά ανηφορικοί με επικίνδυνες στροφές, 

Μέρωνας, 3 Οκτωβρίου 1987 
' Ο Πρόεδρος 
ΜΟΣΧΑΚΗΣ ΗΛΙΑΣ 

- ♦ - 

(3) 

Αναγκαστική απαλλοτρίωση ακινήτου στην Κοινότητα Μέρωνος Αμα- 
ρίου Ν. Ρεθύμνης. 

ΤΟ ΚΟΙΝΟΤΙΚΟ ΣΥΜΒΟΥΛΙΟ ΜΕΡΩΝΟΣ 

Αφού έλαβε υπόψη τις διατάξεις του άρθρου 243 και 244 του Δ.Κ.Κ. 
(Π.Δ. 76/85), το κτηματολογικό διάγραμμα και κτηματολογικό πί¬ 
νακα του προς απαλλοτρίωση ακινήτου, επειδή η ιδιοκτήτρια του ακινή¬ 
του αρνείται να το παραχωρήσει συμβιβαστικά, ενώ καταβλήθηκε προ¬ 
σπάθεια εκ μέρους της Κοινότητας και επειδή δεν μπορεί να επιλεγεί 
άλλο κατάλληλο σημείο για την διαπλάτυνση του αγροτικού δρόμου, 
αποφασίζει: 

Κηρύσσει αναγκαστική απαλλοτρίωση του παρακάτω ακινήτου: 

Αγρόν εκτάσεως 136,50 Μ 2 ιδιοκτησίας Γαρυφαλιάς συζύγου Πα¬ 
ντελή Καλοειδά, στη θέση Κεφαλάκια (Δεκασιμιά), που συνορεύει ανα¬ 
τολικά με παλιό αγροτικό δρόμο, δυτικά με παλιό αγροτικό δρόμο, νό¬ 
τια με παλιό αγροτικό δρόμο, βορρά με Καλοειδά Γαρυφαλιά, για την 
διαπλάτυνση του παλαιού αγροτικού δρόμου Δεκασιμιά - Τσιμπιρίδα, ο 
οποίος: 

1) Ενώνει τις παραγωγικές περιφέρειες των δύο Κοινοτήτων Μέ¬ 
ρωνα - Αμάρι και 2 ) εξυπηρετεί ελαιώνες με 2.000 περίπου ελαιόδεν¬ 
δρα. 

Μέρωνας, 3 Οκτωβρίου 1987 
Ο Πρόεδρος 
ΜΟΣΧΑΚΗΣ ΗΛΙΑΣ 

- » - 

ΑΝΑΚΟΙΝΩΣΕΙΣ 

Αριθ. Β2/β 1569 (4) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή της Εθν. Οδού Κατερίνης - Αγ. Δημητρίου 

Ελασσόνος. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ. & ΔΗΜ. ΕΡΓΩΝ 

Σύμφωνα με 1)ταάρθρα7 και 8 του Ν.Δ. 797/1971 «περί αναγκα¬ 
στικών απαλλοτριώσεων» και 2) την υπ’ αριθ. ΕΔ2α/01/78/Φ. 
2.2.1/14.8.85 απόφαση του Υπουργού Περ/ντος Χωρ. και Δημ. Έρ¬ 
γων «περί μεταβιβάσεως αρμοδιοτήτων στο Γεν. Γραμματέα και Προϊ¬ 
σταμένους Δ/νσεων (Εγκ. 105) ΦΕΚ 496/Β/85», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Δ2450/459/84 


κοινή απόφαση των Υπουργών Οικονομικών και Δημοσίων Έργων 
(ΦΕΚ 402/84) για την κατασκευή της Εθν. Οδού Κατερίνης - Αγ. Δη¬ 
μητρίου Ελασσόνος. 

β) Τους ενυποθήκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα, 
που καθορίστηκε με την αριθ. 1559/86 απόφαση Εφετείου Θεσ/νίκης 
έχει παρακατατεθεί στο Γραφείο Παρακ/κών Κατερίνης. 

Σχετικά έχει εκδοθε! το αριθ. 2342/14.9.87 γραμμάτιο σύστασης 
παρακατάθεσης ποσού δρχ. εκατόν τριάντα έξι χιλιάδες διακόσιες πενή¬ 
ντα. 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 28 Σεπτεμβρίου 1987 
Με εντολή Υπουργού 
Ο Διευθυντής 

Π. Α0ΑΝΑΣΑΚΟΠΟΥΛΟΥ 

- ♦ . 

Αριθ. Β2/β 1595/Φ.85 (5) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή της οδού Πάτρα - Ίσωμα του 4ου τμήματος 
από Βασιλικό μέχρι διασταύρωση Ίσωμα και κόμβου Καλαβρύ¬ 
των, 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ, & ΔΗΜ. ΕΡΓΩΝ 

Σύμφωνα με 1) τα άρθρα 7 και 8 του Ν.Δ. 797/1971 «περί αναγκα¬ 
στικών απαλλοτριώσεων» και' 2) την υπ’ αριθ. ΕΔ2α/01/78/Φ. 
2.2.1/14.8.85 απόφαση του Υπουργού Περ/ντος Χωρ. και Δημ. Έρ¬ 
γων «περί μεταβιβάσεως αρμοδιοτήτων στο Γεν. Γραμματέα και Προϊ¬ 
σταμένους Δ/νσεων (Εγκ. 105) ΦΕΚ 496/Β/85», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Δ2153/10.4.1985 
κοινή απόφαση των Υπουργών Οικονομικών και Δημοσίων Έργων 
(ΦΕΚ 228 τ.Δ) για κατασκευή της οδού Πάτρα - Ίσωμα του 4ου τμή¬ 
ματος από Βασιλικό μέχρι διασταύρωση προς Ίσωμα του 3ου τμήματος 
ΖΕΘΙΚ και κόμβου Καλαβρύτων. 

β) Τους ενυποθήκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της, όπως περιγράφονται στο σχετικό κτηματολογικό πίνακα, 
που καθορίστηκε με την αριθ. 370/87 απόφαση του Μ.Π. Πατρών έχει 
παρακατατεθεί στο Ταμείο Παρ. και Δανείων Παράρτημα Πατρών. 

Σχετικά έχει εκδοθεί το αριθ. 17800/22.9.87 γραμμάτιο σύστασης 
παρακαταθήκης ποσού δρχ. (71.403.000) εβδομήντα ένα εκατομμύ¬ 
ρια τετρακόσιες τρεις. 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβέρνη- 
σης. 

Αθήνα, 28 Σεπτεμβρίου 1987 
Με εντολή Υπουργού 
Ο Διευθυντής 
κ.α.α. 

Π. ΑΘΑΝΑΣΑΚΟΠΟΥΛΟΥ 

- 4 - 

Αριθ. Β2/β 1584 (6) 

Ανακοίνωση παρακατάθεσης αποζημίωσης για απαλλοτρίωση ακινή¬ 
των για την κατασκευή του κόμβου Κ31 του τμήματος Παράκαμψη 
Πύργου της Ε.Ο. Πατρών - Πύργου Ολυμπίας. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡ. & ΔΗΜ. ΕΡΓΩΝ 

Σύμφωνα με 1)ταάρθρα7 και 8 του Ν.Δ. 797/1971 «περί αναγκα¬ 
στικών απαλλοτριώσεων» και 2) την υπ’ αριθ. ΕΔ2α/01/78/Φ. 
2.2.1/14.8.85 απόφαση του Υπουργού Περ/ντος Χωρ. και Δημ. Έρ¬ 
γων «περί μεταβιβάσεως αρμοδιοτήτων στο Γεν. Γραμματέα και Προϊ¬ 
σταμένους Δ/νσεων (Εγκ. 105) ΦΕΚ 496/Β/85», γνωστοποιούμε: 

α) Σε όσους έχουν ή διεκδικούν δικαιώματα κυριότητας σε ακίνητα 
που απαλλοτριώθηκαν αναγκαστικά με την αριθ. Δ51/59/18.1.84 & 
2069/1102/15.5.84 κοινή απόφαση των Υπουργών Οικονομικών 
και Δημοσίων Έργων (ΦΕΚ 21/84 και 363/84 τ.Δ) αντίστοιχα, για 
κατασκευή του κόμβου Κ31 του τμήματος παράκαμψης Πύργου της 



10802 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Ν.Ε.Ο. Πατρών - Πύργου Ολυμπίας. 

β) Τους ενυπόθηκους δανειστές και τους τρίτους διεκδικητές των ακι¬ 
νήτων αυτών, ότι η αποζημίωση της εδαφικής επιφάνειας και των επι¬ 
κειμένων της', όπως περιγράφονται στο σχετικό κτηματολογικό πίνακα, 
που καθορίστηκε με την αριθ. 381/85 απόφαση του Μον. Πρωτ. 
Ηλείας έχει παρακατατεθεί στο Ταμείο Παρ/Θηκών και Δανείων Γραφ. 
Παρ/Θηκών Πατρών. 

Σχετικά έχει εκδοθεί το αριθ. 45333/22.9.87 γραμμάτιο σύστασης 
παρακαταθήκης ποσού δρχ. (1.546.670) ένα εκατομμύριο πεντακόσιες 
σαράντα εξ χιλιάδες εξακόσιες εβδομήντα. 

Η αποζημίωση θα αποδοθεί στα πρόσωπα που θα αναγνωριστούν δι¬ 
καιούχοι με τη νόμιμη διαδικασία. 

Η ανακοίνωση αυτή να δημοσιευθεί στην Εφημερίδα της Κυβέρνη¬ 


σης. 

Αθήνα, 29 Σεπτεμβρίου 1987 
Με εντολή Υπουργού 
Ο Διευθυντής 
κ.α.α. 

Π. ΑΘΑΝΑΣΑΚΟΠΟΤΛΟΤ 


♦ 


Αριθ. 2683 (7) 

Ειδοποίηση για την παρακατάθεση αποζημίωσης από αναγκαστική 
απαλλοτρίωση στο Νομαρχιακό Ταμείο Ρεθύμνης. 

Η ΝΟΜΑΡΧΗΣ ΡΕΘΥΜΝΗΣ 


1. Σύμφωνα με τις διατάξεις των άρθρων 7 και 8 του Ν.Δ. 797/ 
1971 «περί αναγκαστικών απαλλοτριώσεων», πληροφορούμε όσους: 

α) Έχουν δικαίωμα κυριότητας ή άλλα εμπράγματα δικαιώματα στα 
ακίνητα που απαλλοτριώθηκαν με την Π. 8723/2722/11.12.1984 
κοινή απόφαση των Υπουργών Εθνικής Παιδείας - Θρησκευμάτων και 
Οικονομικών (Φ.Ε.Κ. 676/1984 τεύχος Δ'), για την ανέγερση διδα¬ 
κτηρίου του Νηπιαγωγείου Επισκοπής Ρεθύμνης, και 

β) Έχουν εγγράφει υποθήκη ή έχουν επιβάλλει κατάσχεση ή με 
οποιονδήποτε τρόπο διεκδικούν τα απαλλοτριωθέντα ακίνητα, ότι η ορι¬ 
στική αποζημίωση που καθόρισε το Εφετείο Κρήτης με την 124/1987 
απόφασή του για όλα τα ακίνητα και τα υπερκείμενα αυτών, που εμφαί- 
νονται στο από 3.12.1982 κτηματολογικό διάγραμμα και κτηματολο¬ 
γικό πίνακα που συνέταξε ο Μηχ/κός Ιωάννης Τσίπρας και θεώρησε 
στις 6.12.1982 ο Δ/ντής Τεχν. Υπηρεσιών Ν. Ρεθύμνης, έχει κατατε¬ 
θεί στο Ταμείο Παρακαταθηκών και Δανείων (Γραφείο Παρακ/κών Ρε¬ 
θύμνης) και έχει εκδοθεί το 9133/22.9.87 γραμμάτιο, σύστασης πα¬ 
ρακαταθήκης για συνολικό ποσό δραχμών ένα εκατομμύριο διακόσιες 
πενήντα τέσσερις χιλιάδες εξακόσιες είκοσι πέντε (1.254.625). 

2. Η αποζημίωση αυτή είναι αποδοτέα στον δικ/χο που θα αναγνω- 
ρισθεί με το Νόμο. 

3. Η παρούσα ανακοίνωση να δημοσιευθεί στην Εφημερίδα της Κυ¬ 
βέρνησης. 

Ρέθυμνο, 28 Σεπτεμβρίου 1987 
Η Νομάρχης 
ως Πρόεδρος του Δ.Σ. 

ΒΑΣ. ΜΟΣΙΑΛΟΥ 


♦ 


Αριθ. 2682 (8) 

Ειδοποίηση για την παρακατάθεση αποζημίωσης από αναγκαστική 
απαλλοτρίωση στο Νομαρχιακό Ταμείο Ρεθύμνης. 

Η ΝΟΜΑΡΧΗΣ ΡΕΘΥΜΝΗΣ 


1. Σύμφωνα με τις διατάξεις των άρθρων 7 και 8 του Ν.Δ. 797/ 
1971 «περί αναγκαστικών απαλλοτριώσεων», πληροφορούμε όσους: 

α) Έχουν δικαίωμα κυριότητας ή άλλα εμπράγματα δικαιώματα στα 
ακίνητα που απαλλοτριώθηκαν με την Π. 1599/506/12.3.1985 
κοινή απόφαση των Υπουργών Εθνικής Παιδείας - Θρησκευμάτων και 
Οικονομικών (Φ.Ε.Κ. 168/1985 τεύχος Δ'), για την ανέγερση διδα¬ 
κτηρίου του Γυμνασίου Συβρίτου, και 

β) Έχουν εγγράψει υποθήκη ή έχουν επιβάλλει κατάσχεση ή με 
οποιονδήποτε τρόπο διεκδικούν τα απαλλοτριωθέντα ακίνητα, ότι η ορι¬ 
στική αποζημίωση που καθόρισε το Εφετείο Κρήτης με την 125/1 '(07 


απόφασή του για όλα τα ακίνητα και τα υπερκείμενα αυτών, που εμφαί- 
νονται στο από 1.2.1982 κτηματολογικό διάγραμμα και κτηματολο¬ 
γικό πίνακα που συνέταξε ο Μηχ/κός Ιωάννης Τσίπρας και θεώρησε 
στις 4.2.1982 ο Δ/ντής Τεχν. Υπηρεσιών Ν. Ρεθύμνης, έχει κατατεθεί 
στο Ταμείο Παρακαταθηκών και Δανείων (Γραφείο Παρακ/κών Ρεθύ¬ 
μνης) και έχει εκδοθεί το 9134/22.9.87 γραμμάτιο, σύστασης παρα¬ 
καταθήκης για συνολικό ποσό δραχμών εννιακόσιες ενενήτα χιλιάδες 
τετρακόσιες εννιά (990.409). 

2. Η αποζημίωση αυτή είναι αποδοτέα στους δικ/χους που θα ανα- 
γνωρισθούν με το Νόμο. 

3. Η παρούσα ανακοίνωση να δημοσιευθεί στην Εφημερίδα της Κυ¬ 
βέρνησης. 

Ρέθυμνο, 28 Σεπτεμβρίου 1987 
Η Νομάρχης 
ως Πρόεδρος του Δ.Σ. 

ΒΑΣ. ΜΟΣΙΑΛΟΥ 

- + - 

Αριθ. 54673/18587 (9) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στην περιοχή του Δήμου Περιστεριού και που 
απαλλοτριώθηκε υπέρ και με δαπάνη του ΟΣΚ, με σκοπό την ανέ¬ 
γερση διδακτηρίου, του 2ου Νηπ/γείου Περιστεριού. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 5841/1921/ 
4.9.84 (ΦΕΚ 492 Δ/Π984) κοινή απόφαση των Υπουργών Παιδείας 
- θρησκευμάτων και Οικονομικών, για την κήρυξη αναγκαστικής 
απαλλοτρίωσης, υπέρ και με δαπάνη του Ο.Σ.Κ., έκτασης εμβαδού 
1.039 μ2, που βρίσκεται επί των οδών Αγ. Βασιλείου - Μενάνδρου και 
Αριστοφάνους (τμήμα ΟΤ 264) Δήμου Περιστεριού και προορίζεται για 
την ανέγερση διδακτηρίου του 2ου Νηπ/γείου Περιστεριού κατέθεσε στο 
Ταμείο Παρακαταθηκών και Δανείων υπέρ των δικαιούχων ιδιοκτητών 
την προσωρινή αποζημίωση που καθορίσθηκε σύμφωνα με την 34/ 
1987 απόφαση του Μονομελούς Πρωτοδικείου Αθηνών και εκδόθηκε 
το 866653/7.7.1987 γραμμάτιο σύστασης παρακαταθήκης για ποσό 
18.363.000 δρχ. 

Αθήνα, 24 Σεπτεμβρίου 1987 
Ο Διευθυντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 

-♦- 

Αριθ. 54578 Α/18588 (10) 

Ειδοποίηση για παρακατάθεση προσωρινής αποζημίωσης ιδιοκτητών 
έκτασης που βρίσκεται στο Δήμο Περιστεριού και που απαλλοτριώ¬ 
θηκε υπέρ και με δαπάνη του ΟΣΚ, με σκοπό την ανέγερση διδακτη¬ 
ρίου. 

ΟΡΓΑΝΙΣΜΟΣ ΣΧΟΛΙΚΩΝ ΚΤΙΡΙΩΝ 
Το Νομικό Πρόσωπο Δημοσίου Δικαίου με την επωνυμία «ΟΡΓΑΝΙ¬ 
ΣΜΟΣ ΣΧΟΛΙΚΩΝ ΚΤΙΡΙΩΝ», που εδρεύει στην Αθήνα και επί της 
οδού Φαβιέρου 30, ειδοποιεί ότι σύμφωνα με την Π. 3082/1052/ 
1985 (ΦΕΚ 281 Δ/1985) κοινή απόφαση των Υπουργών Εθνικής 
Παιδείας και Θρησκευμάτων και Οικονομικών, για την κήρυξη ανα¬ 
γκαστικής απαλλοτρίωσης, υπέρ και με δαπάνη του Ο.Σ.Κ., έκτασης 
εμβαδού 2.870 μ2, που βρίσκεται επί των οδών Δαμασκηνού - Δερβε¬ 
νακίων και Θηβών (τμήμα ΟΤ 48) Δήμου Περιστεριού και προορίζεται 
για την ανέγερση διδακτηρίου του 7ου Δημ. Σχολείου Περιστεριού κα¬ 
τέθεσε στο Ταμείο Παρακαταθηκών και Δανείων υπέρ τωνδικαιούχων 
ιδιοκτητών την προσωρινή αποζημίωση που καθορίσθηκε σύμφωνα με 
την 610/1986 απόφαση του Μονομελούς Πρωτοδικείου Αθηνών και 
εκδόθηκε το 866652/7.7.1987 γραμμάτιο σύστασης παρακαταθήκης 
για ποσό 45.850.000 δρχ. 

Αθήνα, 24 Σεπτεμβρίου 1987 
Ο Διευθυντής Συντονιστής 
ΓΙΩΡΓΟΣ ΠΑΤΣΙΛΙΝΑΚΟΣ 



_ ΕΦΗΜΕΡΙΣ ΤΗΣ ΚΥΒΕΡΙΜΗΣΕΟΣ (ΤΕΥΧΟΣ ΤΕΤΑΡΤΟ) 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ. 21726/π-1111 (11) 

Αναθεώρηση έγκρισης ρυμοτομικού σχεδίου Κοινότητας Γέρακα Ν. Ατ¬ 
τικής. 

Ο ΝΟΜΑΡΧΗΣ ΑΝΑΤ. ΑΤΤΙΚΗΣ 
Έχοντας υπόψη: 

1. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9,11, 
70. 

2. Τις διατάξεις του Ν. 1577/85 (ΦΕΚ210Α) και ειδικότερα τα άρ¬ 
θρα 8 και 14 (παρ. 3 αυτού). 

3. Τις διατάξεις του Α.Ν. 314/68 (ΦΕΚ 47/Α) όπως μεταγενέ¬ 
στερα τροποποιήθηκαν συμπληρώθηκαν με το υπ’ αριθ. 1018/71 Π. 

V 

γμα (ΦΕΚ 220Α) και με την παρ. 3 του άρθρου 34 του Ν. 1577/85 
(ΦΕΚ 210Α). 

4. Τις διατάξεις του υπ’ αριθ. 183/86 Π. Δ/τος (ΦΕΚ 70Α) και ει¬ 
δικότερα το άρθρο ... 

5. Τις με αριθ. 21/87 και 46/87 αποφάσεις Κοιν. Συμβ. Γέρακα. 

6. Την με αριθ. 25 (9η) 2/13.7.87 γνωμοδότηση του Συμβουλίου 
Χωροταξίας Οικισμού και Περιβάλλοντος Νομαρχίας Αν. Αττική, απο¬ 
φασίζουμε: 

ΑΡΘΡΟ 1 

Εγκρίνεται η αναθεώρηση του εγκ. ρυμοτομικού σχεδίου της Κοιν. 
Γέρακα (Ν. Αττικής) της οποίας το σχέδιο είχε εγκριθεί με το από 
15.6.55 Π. Δ/γμα «περί οιναθεώρησης του ρυμοτομικού σχεδίου του 
Οικισμού Γέρακα Παιανίας Αττικής και καθορισμού όρων και περιορι¬ 
σμών δόμησης» (ΦΕΚ 168Α/1.7.55)· με την έγκριση πεζοδρόμων 
(Ακαρνανίας, Αρκαδίας - Ηρώων Πολυτεχνείου - Καρδίτσας και τμή¬ 
ματος Βοιωτίας), τον καθορισμό Κοινοχρήστων Χώρων (πλατεία - 
Παιδική χαρά - χώρος Μπάσκετ) στην περιοχή που διέρχεται η παλαιά 
σιδηροδρομική γραμμή, τον καθορισμό χώρου πλατείας στην Εκκλησία 
και τον καθορισμό χώρου πρασίνου απέναντι από το Δημοτικό Σχολείο, 
όπως φαίνεται στο σχετικό πρωτότυπο διάγραμμα σε κλ. 1:1.000 που 
θεωρήθηκε- από το Νομ. Αν. Αττικής με την ταυτάριθμο απόφαση και 
που συνοπτικό του αντίτυπο δημοσιεύεται με την παρούσα απόφαση. 

ΑΡΘΡΟ 2 

Στην περιοχή της οποίας αναθεωρείται το σχέδιο καθορίζονται κατά 
τομείς Α και οι παρακάτω χρήσεις: 

α) Τομέας Α (όπως χαρακτηρίζεται στο σχετικό διάγραμμα με στοι- 
χεϊα Α). 

Στους οικοδομήσιμους χώρους που εμπίπτουν στον τομέα αυτό επι¬ 
τρέπονται οι χρήσεις γενικής κατοικίας όπως προσδιορίζεται με το άρ¬ 


θρο 3 του από 23.2.87 Π. Δ/τος (ΦΕΚ 166Δ) και ειδικότερα: 

1. Κατοικία. 

2. Εμπορικά καταστήματα που εξυπηρετούν τις καθημερινές ανά¬ 
γκες των κατοίκων της περιοχής (παντοπωλείο - φαρμακείο - χαρτο¬ 
πωλείο κ.λπ.) συνολικής μέγιστης επιφάνειας 60,0 τ.μ. 

3. Κτίρια εκπαίδευσης. 

4. Θρησκευτικοί χώροι. 

5. Κτίρια κοινωνικής πρόνοιας. 

6. Επαγγελματικά εργαστήρια χαμηλής όχλησης. 

7. Πρατήρια βενζίνης (επιτρέπονται μόνο στα οικόπεδα με πρόσωπο 
στην οδό ΜαραΘώνος). 

8. Αθλητικές εγκαταστάσεις. 

9. Κτίρια και γήπεδα στάθμευσης. 

10. Πολιτιστικά κτίρια (και εν γένει πολιτιστικές εγκ/σεις). 

β) Τομέας Β αποτελείται από όσα οικόπεδα έχουν πρόσωπο σε οδούς 
που έχουν τον χαρακτηρισμό Β στο συνημμένο ρυμοτομικό σχέδιο. 

Στους οικοδομήσιμους χώρους που εμπίπτουν στον τομέα αυτό επι¬ 
τρέπονται οι χρήσεις του πολεοδομικού κέντρου όπως προσδιορίζεται με 
το άρθρο 4 του παραπάνω Π. Δ/τος και ειδικότερα: 

1. Κατοικία. 

2. Ξενώνες - ξενοδοχεία και λοιπές τουριστικές εγκαταστάσεις. 

3. Εμπορικά καταστήματα. 

4. Γραφεία - τράπεζες - ασφάλειες - κοινωφελείς οργανισμοί. 

5. Κτίρια εκπαίδευσης. 

6. Θρησκευτικοί χώροι. 

7. Κτίρια κοινωνικής πρόνοιας. 

8. Επαγγελματικά εργαστήρια χαμηλής όχλησης. 

9. Κτίρια - γήπεδα - στάθμευσης. 

10. Αθλητικές εγκαταστάσεις. 

11. Πρατήρια βενζίνης (επιτρέπονται μόνο στα οικόπεδα με πρό¬ 
σωπο στην οδό ΜαραΘώνος). 

12. Εγκαταστάσεις εμπορικών εκθέσεων. 

ΑΡΘΡΟ 3 

α) Το μέγιστο ποσοστό κάλυψης στην περιοχή του τομέα Β ορίζεται 
σε 70%. Δεν επιτρέπεται η προσαύξηση που αναφέρεται στην παρ. 3 τον 
άρθρου 14 του ΓΟΚ/85. 

Ορίζεται Συντελεστής Δόμησης αριθμητικά 1,96 (σύμφωνα με το άρ¬ 
θρο 7 παρ. 2 ΓΟΚ/85). 

ΑΡΘΡΟ 4 

α) Ισχύς της παρούσας απόφασης αρχίζει από την δημοσίευσή της 
στην Εφημερίδα της Κυβέρνησης. 

Αγ. Παρασκευή, 30 Σεπτεμβρίου 1987 
Ο Νομάρχης 
ΗΡ. ΠΑΠΑΔΟΠΟΤΛΟΣ 

